cyanic-selkie/wikianc huggingface dataset:
Iacobus Sponius
Vita
Et anno 1674 ab Italia magnum itinerarium per Imperium Ottomanicum, in Dalmatiam, Graeciam, litus Asiae Minoris cum Georgio Wheler suscepit e quo futuris libris materiem collegit ː nam illae regiones ut quae in Turcorum dicione positae, tunc temporis Christianis aditu faciles non erant. Inscriptionibus et numismatibus ad Reformationem Calvini tuendam quoque utebatur, cuius placitis toto animo adhaerebat. Ita ut iam diximus extrema vita (nondum triginta novem annos natus erat) vexationes religiosas in Helvetiam effugit. Semper tamen praecipuum officium in vita curationem aegrorum aestumavit esse, antiquitatum studium vero oblectamentum otii.
Opera
Siquidem prima opera ad antiquitaes et peregrinationem orientalem spectant, ultimis annis in controversia adversus catholicos Iacobus Sponius religionem suam scriptis defendere conabatur. Frustra quidem quoniam Ludovicus XIV anno 1685 protestantes e regno expulit nisi abiurassent.
Sunt praeterea magis quam 400 litterae manuscriptae in variis bibliothecis servatae tam a Iacobo Sponio missae quam a variis eruditis ei invicem missae quarum editionem criticam nuper praeparavit Yvicus Moreau per dissertationem academicam
In memoriam
Variis honoribus a posteris celebratus est ː Lugduni nomen eius saepto publico datum, Societas amicorum Iacobi Sponii publicationes ad archaeologiam et antiquitatem pertinentes fovet et indagatores antiquitatum Romanarum et Graecarum studiosi officinam suam intra  Universitatem  Lugdunensem Centre Jacob Spon appellaverunt.
Triangulum Australe (constellatio)
Triangulum Australe parva quaedam constellatio in caelo australi sita est, quae anno 1603 ab Iohanne Bayer primo descripta est. Constellationi inest cumulus stellarum NGC 6025 cui circiter 60 stellae magnitudinis 7m vel maioris sunt et qui 12' latus 2700que spatia lucis annuae remotus est.
D.C. United
D.C. United (fortasse Latine: D.C. Foederati) est manus lusoria urbis Vasingtoniae, D.C., in CFA, conditus anno 1995, qui ludit pediludio in foederatione Americae septentrionalis MLS.
Erica Steinbach
Erica (Germanice Erika) Steinbach (nata Erika Hermann '' Rumiae die 25 Iulii 1943) est femina politica Germanica.
Cursus honorum
Ab anno 1998 est praeses Societatis Exsulum (Germanice Bundes der Vertriebenen), id est gregis hominum qui e terris a Germania post secundum bellum mundanum amissis expulsi sunt. Ab anno 1990 Steinbach legata Dietae Foederalis Germaniae factionis CDU est. Etiam anno 2013 iterum legata ad parlamentum Germanicum electa est. Die 15 Ianuarii 2017 Steinbach nuntiavit se factionem CDU relicturam, quod consilia Angelae Merkel cancellariae foederalis de fugitivis accipiendis repudiaret. Anno 2017 noniam candidata Dietae Foederalis erat.
Flamencum
Flamencum (Hispanice: flamenco 'Phoenicopterus' et 'Flandricus', sed inertae originis) est musicae et saltationis genus, quod pars culturae Hispanicae habetur, quamquam solum uni regioni proprium est: Vandalitiae. Ex elementis Zingaricis, Byzantinis, Sephardicis, Mauricis crevisse creditur. Homines saepe adfirmant hae proprietates coaluisse ante finem reconquista saeculo XV. Primum scriptum est saeculo XVIII exeunte.
Spurius Tarpeius M.f. Montanus Capitolinus
Spurius Tarpeius M.f. Montanus Capitolinus (quando natus sit, quando mortuus nescimus) fuit senator Romanus origine patricio ac vir publicus quinti saeculi a.C.n.
Cursus honorum
Tarpeius anno 454 a.C.n. cum Aulo Aternio Varo Fontinali collega consul electus est. Eo anno plebs ut iam antea cum senatu de potentia certabat. Consules cum aliis censuerunt, ut legatos Athenas mitterentur, quibus leges clarae Solonis decriberentur et aliarum Graeciae civitatum instituta iuraque cognoscerentur. Ita concordia ordinum iterum restituenda esset. Anno 449 inter legatos senatus ad plebem missos, quae iterum se ex urbe secesserat. Livius praeterea nobis tradidit Tarpeium patricium anno 448 a.C.n. inter tribunos plebis cooptatum esse, quae res vix credi potest.
Provinciae Nederlandicae
Hae sunt provinciae Nederlandicae duodecim:
Alanus Resnais
Alanus Resnais (natus Dariorigi, Francia die 3 Iunii 1922; Lutetiae mortuus die 1 Martii 2014) fuit illustris moderator cinematographicus Francicus.
Circinus (constellatio)
Circinus est constellatio minus spectabilis caeli australis. Mediam per constellationem Via lactea videri potest.
De historia
Circinus tantum ad meridiem spectat ut non inter constellationes temporum antiquorum numeraretur. Inter eas 14 constellationes recentiores est, quas astronomus Francogallus Nicolaus Ludovicus de Lacaille saeculo XVIII primus descripsit.
Stellae
δ Circini lucidissima stella duplex 2500 spatia lucis annuae remota est. In constellatione Circino etiam cumulus stellarum apertus NGC 5823 videri potest.
Gulielmus Kaisen
Gulielmus (Wilhelm) Kaisen (natus 22 Maii 1884 Hamburgi, mortuus 19 Decembris 1979 Bremae) vir publicus Germaniae et sodalis Socialis Democraticae Factionis Germaniae (SPD) fuit.
Cursus honorum (1905 - 1933)
Kaisen ab anno 1905 sodalis SPD fuit atque anno 1918 praeses consilio militum creatus est, cum res novae Germaniae rem publicam ferrent atque imperium obolescerent. Post bellum finitum Kaysen a factione sua diurnarius Bremam missus est. anno 1920 etiam legatus concilii civium Bremensis creatus est, quamquam SPD ea electione suffragia amisit. Anno 1928 Kaysen senator salutis publicae creatus est et ad 1933 mansit, cum Nazistae et Bremae rerum potiti sunt. Kaysen nunc iterum diurnarius laboravit, donec Nazistae diurnos suos vetaverunt.
Tempore Nazistarum
Post annum 1933 Kaisen a rebus publicis abstinuit atque cum familia in fundum parvum in vicinitate Bremae se recessit. Hic agricultura sumptum meruit. Nonnullis sodalibus pristinis SPD autem eo tempore litteras dabat aut ab eis accepit. Itaque vigiles tecti eum non persequebantur.
Cursus post secundum bellum mundanum
Anno 1945 Kaisen ab Americanis, qui tum Bremam occupaverant, invitatus est, ut iterum vitae activae accederet: Iterum senator salutis publicae factus est et 1 Augusti 1945 ipse magister civium superior Bremensis nominatus est. In hoc magistrato etiam post electiones liberas mansit et non antea quam 17 Iulii 1965 se recessit.
Ratio regendi
Kaisen non solos senatores SPD nominavit, sed etiam sodales factionum FDP et CDU. Semper cum aliis senatoribus deliberavit et una cum iis consilia cepit.
Brema terra foederalis
Primis annis nonnulli fuerunt, qui putabant, Bremam minorem terram foederalem esse atque censuerunt, ut pars fieret Saxoniae Inferioris. Contra hos semper acriter certabat et Bremam terram foederalem conservabat. Anno 1945 mense Decembri etiam Bremae Portus urbs ad Bremam adiuncta est. Id Kaisen etiam contigit, ut Brema pars zonae occupationis Americanorum fieret, cum reliquae partes Germaniae Septentrionalis a Britannnis tenerentur.
Nazistae amovendi
Kaisen cum Americanis de nazistis e magistratibus amovendis disputebat. Cum hi omnes, qui sodales NSDAP fuerant, removere vellent, magister civium homines expertos ad urbem administrandam non amittere cupivit: De consiliis et factis tempore dictaturae quisque ipse conscientiam suam probaret.
Brema reficienda
Domus et offficinae Bremae bello graviter dirutae Kaisen reficienda curavit. Primo Americani officinas demoliri iubebant, ne Germania iterum bellum incipere posset. Sed bello Coreano coepto ab hoc consilio recesserunt: Portus Bremae et navalia ad hoc bellum gerendum necesse fuerunt. Praeterea domus et postea insulas exstrui iubebat.
Res Publica Foederalis Germaniae
Kaisen annis 1946 - 1949 novam rem publicam Theodiscam petivit, quae autem propter discordiam victorum solis e zonis Americanorum, Britannorum Francorumque consistebat. Post suffragium primum Dietae Foederalis pro foedere cum CDU Conrado Adenauer duce certabat, quem quidem factio non sequebatur.
Europa unita
Kaisen etiam post bellum Europam unitam acriter flagitabat atque Consilio Europae et Unioni Europaeae favebat.
Kaisen a magistratu recedit
1963, quo anno concilium civium Bremensis iterum crearetur, Kaisen a magistratu recedere in animo habebat, sed eius successor praesumptus morbo impeditus est. Itaque post electionem iterum magister civium electus est. Sed factio sua eum nunc ad recedendum admoniut. Gulielmus Dehnkamp 17 Iulii eius successor creatus est. Kaisen eodem anno civitatibus honorariis Bremae et Portus Bremae donatus est.
Post magistratum
Suffragium anni 1967 Dehnkamp perdidit, SPD non plus quam XLVI per centum suffragiorum accepit atque magister civium novus a magistratu recessit. Kaisen hoc discrimine factionis suae Ioannem Koschnick successorem proposuit. Ultimis vitae annis Kaisen iterum diurnarius commentarios composuit, praesertim diurnis factionis SPD.
Angelica Schrobsdorff
Angelica Schrobsdorff (nata familia Iudaica Friburgi Brisgoviae die 24 Decembris 1927; mortua Berolini die 30 Iulii 2016) fuit scriptrix Germanica. Angelica Schrobsdorff moderatori cinematographico Francico Claudio Lanzmann nupsit.
Tahirou Congacou
Tahirou Congacou (natus anno 1913; mortuus anno 1994) fuit breviter Dahomeae praeses a die 29 Novembris usque ad diem 22 Decembris 1965. Antea Praeses Parlamenti fuerat.
Antonius Maria Zaccaria
Antonius Maria Zaccaria (1502-1539) est sanctus Italicus Ecclesiae Catholicae.
Hyacinthus (genus plantarum)
Hyacinthus est genus plantarum perennium familiae Hyacinthacearum, in regionibus Maris Mediterranei et Africae Austrinae endemicum. Ex Hyacintho, persona mythologiae Graecae, appellatur.
Antonius Maria Zaccaria
Biographia
Antonius Maria Zaccaria, natus Cremonae anno 1502 medicus et, ab anno 1529 usque ad mortem (5 Iulii 1539) sacerdos et conditor Ordinis Barnabitarum fuit.
Anno 1533 Ecclesia Sancti Barnabae, Mediolani, conditor Ordinis fuit. Postea, anno 1535 etiam conditor Collegi feminilis fuit.
Sanctus a Papa Leo XIII, anno 1897, factus est.
Tityus
In mythologia Graeca Tityus (Τιτυός) erat gigas filius Terrae, cuius corpus in infernis iacens non minus quam novem iugera tegebat.
Cum Latonam, Iunone hortante, vi comprimere conatus esset, fulminatus a Iove dicitur, sive, secundum alios auctores, sagittis Apollinis et Artemidis confixus. Ob quod scelus in Infernis idem supplicium patitur quod et Prometheus : vultur eius iecur semper renascens rodit.
Significationem allegoricam huius supplicii sic explicat poeta Lucretius :
In Phocide ad Panopeam tumulus Tityi ostendebatur, ubi sagittis Apollinis oppressus esse narrabatur tum cum deus Athenis profectus Delphos iter faciebat. Aliud herôon Tityi nihilominus in insula Euboea colebatur.
Gualterius Langton
Gualterius Langton (natus anno ignoto; mortuus die 9 Novembris 1321) fuit ab anno 1296 usque ad annum 1321 episcopus Coventrensis et Lichfeldensis et aerarii minister (Lord High Treasurer) ab anno 1295 usque ad annum 1307 et postea anno 1312.
Margarita Atwood
Margarita Alienora Atwood (Anglice: Margaret Eleanor "Peggy" Atwood; Ottavae nata die 18 Novembris 1939), alumna Collegii Victoriae Torontonensis et Collegii Radcliffiensis Harvardiani, est scriptrix et critica litterarum perita Canadiensis. Lector vel professor fuit nonnullarum universitatum sed longius temporis spatium apud Universitatem Neo-Eboracensem. Anno 2000 Praemium Man Booker accepit.
Anno 2008, Praemium principum Asturiarum accepit et anno 2015 de commutatione verborum de natura unius lexiconorum iuniorum conquesta est. Et anno 2017 Praemium pacis librariorum Germanorum accepit. Humanista et defensor iurorum feminorum est.
Gulielmus de Conchis
Gulielmus de Conchis (natus circa annum 1090– post annum 1154) fuit philosophus scholasticus Francicus et grammaticus.
Ivo Montand
Ivo Montand, (natus Ivo Livi  die 13 Octobris 1921 in Monte Summano, Tuscia, Italia; mortuus infarctu cordis Augustomagi Silvanecti in praefectura Esia, Francia die 9 Novembris 1991) fuit illustris cantor et histrio Francicus oriundus e Italia. Nam familia eius cum puer erat in Franciam propter fascismum fugerat. Anno 1949 Ivus Montand Simonam Signoret in matrimonium duxit.
Ourasphaira giraldae
Ourasphaira giraldae (binomen a Corentino Loron et collegis anno 2019 statutum) fuerit fungus abhinc annis circiter mille milium milium vivens per litora aestuarii, si origo et natura recte e vestigiis elucidantur. Fossile aevo Proterozoico depositum e formatione Grassy Bay supergregis schistorum Shaler extractum est, inter rupes inclavaturae geologicae Brock in pelvi Amundsen territoriorum septentrio-occidentalium Canadensium.
Conversio industrialis
Conversio industrialis, etiam secundum multos fontes non sine controversia Revolutio Industrialis, appellari potest aetas historica a medio saeculo duodevicensimo usque ad iniens saeculum vicensimum definita, qua Anglia imprimis, et postea caeterae Europae civitates, maximas commutationes sociooeconomicas, technologicas, culturalesque in historia humanitatis subierunt umquam ex aevo Neolithico.
Loco oeconomiae quae antea de labore manuali et manufactura versata erat substituti sunt novi modi industriae et fabricationis a machinis effectis. Initium habuit conversio in usu machinarum in industria textilium fabricandorum et in amelioratione processus ferri faciendi. Incremento commercii fautum est a viis melioribus ad mercimonia vehenda, et postea ab inventione traminis ferriviarii. Innovationes quae maximum momentum tulerunt, fuerunt machina vaporaria et machina netrix multiplex, "Spinning Jenny" cognominata, quae incrementa ingentia ad capacitatem textilium producendorum prodiderunt. Cum machinae vel automata ameliorarentur, et novae machinae excogitarentur, primis decenniis saeculi undevicensimi, reditus aliarum industriarum necnon agriculturae magnopere augeri coepit.
Itaque hae commutationes quanto summam rerum fabricatarum auxerunt, tanto tempus quo eaedem res fabricabantur diminuerunt, imprimis postquam productio in serie inventa erat, qua varia opera simplicia singulatim cuique opifici assignabantur, ut in serie efficerentur, sine necessitate peritiae diu exercitatae, sumptu producendi ea re diminuto et summa productorum aucta.
Conversio industrialis in Britanniarum regno coepit, et Britanni multas novas officinarum artes excogitaverunt. Deinde conversio in Belgium, Civitates Foederatas, Franciam, alioque extensa est.
Eodem tempore atque rerum fabricatio facilius fit, status laboris etiam mutavit. Necesse erit divisionem laborum facere inter opificum, ut alter alteram partem fabricationis faciat. Pueri etiam laboraverunt. Mox opifices se in collegia congregaverunt, et operistitia aliquando egunt.
Michael Ignatieff
Michael Ignatieff (Toronti natus die 12 Maii 1947) est diurnarius, rerum gestarum scriptor et politicus Canadensis.
Filius est Georgii Ignatieff, qui, e Russia oriundus, legatus pro civitate Canada haud ignobiliter meruit. Michael Ignatieff, in urbe natali educatus apud Collegium Canadae Superioris, alumnus est universitatum Torontonensis, Oxoniensis, Harvardianae. Apud universitatem Columbiae Britannicae et collegium Regale Cantabrigiense, necnon alias universitates nonnullas, docuit.
Ignatieff fuit factionis liberalis Canadensis, ergo oppositionis parlamentariae dux. Rector est a die 1 Septembris 2016 universitatis Europae Centralis.
Iropa Mauricius Kouandété
Mauricius Kouandété (natus in Natitingou die 22 Septembris 1932; ibidem mortuus est die 7 Aprilis 2003), miles et alumnus Scholae Militaris Specialis Saint-Cyr, fuit breviter Dahomeae praeses anno 1967 et anno 1969.
Uzanum (Tuscia)
Uzanum (Italiane: Uzzano) est oppidum et commune Italicum, circiter 5700 incolarum, in provincia Pistoriensi atque in Valle Nebulae regionis Tusciae situm. Incolae Uzanenses appellantur.
Valkyrie (pellicula)
Valkyrie  est pellicula anno 2008 a Bryan Singer creata. Decoctam coniurationem die 20 Iulii 1944 contra Adolphum Hitler enarrat, in qua agunt:
Aulus Aternius Varus Fontinalis
Aulus Aternius Varus Fontinalis (quando natus, quando mortuus sit, nescimus) senator Romanus ac vir publicus quinti saeculi a.C.n. fuit.
Familia
Gens Aternia patricii ordinis fuit, sed post primum tempus rei publicae eius non mentio facta est.
Cursus honorum
Aternius anno 454 a.C.n. una cum Spurio Tarpeio Montano Capitolino consul electus est. Consules cum aliis censuerunt, ut legatos Athenas mitterentur, quibus leges clarae Solonis decriberentur et aliarum Graeciae civitatum instituta iuraque cognoscerentur. Ita concordia ordinum iterum restituenda esset. Livius praeterea nobis tradidit Aternium patricium anno 448 a.C.n. inter tribunos plebis cooptatum esse, quae res vix credibilis est.
Iulius Cseszneky
Iulius (Gyula) Cseszneky (natus Nagymajor in Hungaria 14 Iunii 1914; obiit die ignoto circa annum 1970 in Brasilia), baro et princeps Pindi et Moglenae, dux Macedoniae, comes silvestris Baconiae, fuit miles, vir publicus, poeta Hungaricus, qui e lingua Italiana opera Gabrielis D'Annunzio transtulit.
Bello mundano secundo homines Iudaeos a castris carceralibus Soae protexit.
Ossa carpi
Ossa carpi (Graece καρπός) est in anatomia pars manus (hominis aut primatium) inter antebracchium et metacarpum sita, quae ossa brevia octo multosque inter eadem articulos habet. Etiam radius et ossa metacarpalia huc pertinent.
Jaun Zuria
Jaun Zuria (silicet Dominus Albus) est, in Mythologia Vasconica, mythicus primus Dominus Biscaiae, qui inter annos 820 et 909 vixit. Jaun Zuria Astures superavit in proelio circum Bilbaum et libertatem Vasconibus Biscaiae clamavit.
De origine
Jaun Zuria dicitur filium Sugaaris (draco) et principissae Scoticae fuisse. Quoque dicitur filium principissae et ducis Normannorum fuisse. Historici hodierni putant Jaun Zuria ducem Vicingum vel Saxonem esse.
Re vera, Dominatus Biscaiae creatus est a Castella cum regio capta est e Navarris anno 1200.
Alphonsus Amadou Alley
Alphonsus Amadou Alley (natus die 9 Aprilis 1930 et mortuus anno 1987), alumnus Scholae Militaris ad Sanctum Maxencium qui olim miles in exercitu Francico in Indosina et Algerio pugnaverat, fuit Dahomeae praeses a die 19 Decembris 1967 usque ad diem 17 Iulii 1968.
Rochus (avis)
Rochus, sive ruc (Persice et Arabice رخ), est immensa avis quae in fabulis Persicis et Arabicis apparet, exempli gratia in Mille et una noctibus.
Europaei primum de rocho in scriptis Marci Pauli Veneti legerunt, ubi haec de ave traduntur: "Sunt et aliae insulae ultra Madaigascar versus Meridiem, sed quae difficilme adiri possunt, propter velocissimum maris cursum. Et in illis certo anni tempore apparet mirabilis species avis, quae Ruc appellatur, aquilae quidem habens effigiem, sed immensae est magnitudinis. Aiunt qui illas viderunt aves, plerasque alarum pennas in longitudine continere duodecim passus; spissitudinem vero eius proportionem tenere longitudinis, et totum avis corpus pennis pennis in proportione respondere: avis vero ipsa tantae fortitudinis, ut sola sine aliquo adminiculo elephantem capiat, et in sublime sustollat, atque rursum ad terram cadere sinat, quo carnibus eius vesci possit. Ego Marcus cum primum haec de illa ave audissem, putabam esse gryphonem, qui inter quadrupedia dicitur esse pennatus, leoni ex omni parte similis, nisi quod faciem aquilae habet similem: sed hi qui aves illas viderant, constanter afferebant, nihil illis commune esse cum ulla bestia, et quod duobus, ut reliquae aves, incederent pedibus. Habebat meo tempore magnus Cham Cublai nuncium quendam, qui in insulis iis tamdiu captus tenebatur, donec incolis earum satisfactum esset: et hic postliminio domum revertens mira retulit de conditione illarum regionum, et de variis animalium speciebus, quae illic inveniuntur."
Franciscus Petrarca haec de rocho dicit: "Nam illud alterum monstri genus, non siluisse equidem quam affirmasse maluerim, cuius apud nos nescio quam verax, sed nova utique et ob id ipsum suspecta michi est fama. Esse circa mare Indicum inaudite magnitudinis avem quandam, quam 'rochum' nostri vocant, que non modo singulos homines, sed tota insuper rostro prehensa navigia secum tollat in nubila, et pendentes in aere miseros navigantes, advolatu ipso terribilem mortem ferat. Quanta vero vis avaritie est, que neque aliis multis, neque hoc uno tam immani periculo a navigatione deterritos, sequaces suos prede avidos predam facit?"
Lanier (comitatus)
Lanier  (Anglice:  Lanier County) est Georgiae comitatus in Civitatibus Foederatis Americae 7241 incolarum (anno 2000). Comitatus caput est urbicula Lakeland.
Baiazethes II (sultanus Ottomanicus)
Baiazethes II sive Baiazetes II (Turcice: Bāyezīd II) natus die 3 Decembris 1447 Didymoteichi, secundum alios mense Ianuario 1448, mortuus die 26 Maii 1512 prope Didymoteichum, fuit a die 19 Maii 1481 usque ad diem 24 Aprilis 1512 sultanus Imperii Ottomanici. Ob pietatem cognomine veli (sanctus) ornatus est. Poetae nomine Adlı (i.e. nomine, alias) carmina conscripsit.
David Schofield
David Schofield (natus in vico Wythenshawe Mancunii anno 1951), alumnus Academiae Artium Musicae et Scaenicae Londiniensis, est actor  cinematographicus  Britannicus.
Paulus Aemilius de Souza
Paulus Aemilius de Souza (natus circa annum 1930; mortuus die 17 Iunii 1999), miles, fuit breviter Dahomeae praeses a die 13 Decembris 1969 usque ad diem 7 Maii 1970.
Assumptio Beatae Mariae Virginis
Assumptio Beatae Mariae Virginis est sollemnitas Ecclesiae Catholicae Romanae die 15 Augusti. Multae Ecclesiae Orthodoxae et Ecclesia Orthodoxa Antiochena Syrorum eundem festum nomine "Dormitione" (Graece: Κοίμησις τῆς Θεοτόκου) celebrant, Ecclesia Orthodoxa Russica et Ecclesia Orthodoxa Coptorum sollemnitatem Ascensionem virginis Mariae in caelum (Russice: Вознесение Девы Марии) nominant. Fere omnes ecclesiæ festum die 15 Augusti calendarii liturgici celebrant (variis autem diebus calendarii civilis, quia pars earum Calendarium Gregorianum, aliæ Calendarium Iulianum sequuntur), Ecclesia Apostolica Armena autem die 29 Augusti nomine "Ascensione Mariae".
Origo
Mariae assumptionis in caelum sollemnitas a festo Mariano repetit, quod Cyrillus Alexandrinus saeculo quinto introduxit. Hunc festum in diem 15 Augusti statuit.
Ecclesiae Orthodoxae
In ecclesiis Orthodoxis ante Dormitionis Mariae sollemnitatem per duas hebdomadas ieiunium servatur (Ieiunium Mariae), quo fideles carne, piscibus, cibis e lacte factis et (dominicis exceptis) vino oleoque se abstinent. Festo dormitionis diebusque insequentibus annus liturgicus finitur; incipit enim, dispositus secundum vitam Genetricis, 1 Septembris octava praefestiva ante festum in Nativitate Beatae Mariae Virginis.
Feria civilis
Festum assumptionis Mariae est feria in multis civitatibus Europae: Austria, Lichtenstenum, in partibus Germaniae et Helvetiae, in Belgia, Francia, Italia, Croatia, Lituania, Luxemburgo, Malta, Polonia, Portugallia, Slovenia, Hispania, Graecia et Cypro.
Coventria
Coventria (Anglice: Coventry; ) est octava quod ad incolas pertinet urbium Angliae. Ibi est universitas Warwicensis.
Iocasta
Iocasta (Graece Ἰοκάστη) in mythologia Graeca est regina Thebarum et filia Menoecei. Cui Creon est frater. Iocasta est mater atque etiam uxor Oedipodis. Quorum liberi (sive nepotes) sunt Antigone, Ismene, Polynices, et Eteocles.
Primum coniugium
Laius Iocasten in matrimonium duxit cui puerum invitis deis genuit, Oedipodem nomine. Laio oraclum dixerat a filio se interfectum iri. Laius atque Iocasta igitur deseruerunt puerum. Sed Oedipus, adoptatus a Corinthiorum rege et regina, vixit et posterius desiderans praedictum (patrem occidet et matrem in matrimonium ducet) effugere Thebas contendit. Dum illuc ambulabat, insciens Oedipus senem, qui vere pater fuit, occidit. Iocasta filium adhuc vivere nesciebat.
Secundum coniugium
Oedipus Thebas venit et explicato aenigmate Sphingis monstrum occidit. Praemium Iocastam, reginam Thebanorum, duxit. Iocasta autem mater illius erat, sed veritatis ignari beate diu  vixerunt ita ut marito secundo Iocasta quattor liberos pepererit: Antigonen, Ismenen, Polynicem, et Eteoclem.
Post inventum et mors
Multos post annos, Thebae peste oppressae sunt. Ut urbs sanaretur, vera historia Oedipodi evulgata est. Iocasta verum esse praedictum,  et interfectori mariti primi et filio se nupsisse, confessa est. Sophocles scribit veritate evulgata Iocastam se interfecisse:
Sed alii poetae eam longius vivere faciunt ut Euripides in Phoenissis ubi Iocasta super duorum filiorum, Eteoclis et Polynicis, corporibus sese gladio transfigit. Simili modo in Thebaidi Statii, Iocasta vivit et conspicit bellum inter Polynicem et Eteoclem, Thebas et Argos. Mendicat filios pacem facere:
sed pugnant et se occidunt. Post bellum, frater Creon imperium cepit.
Lumpkin (comitatus)
Lumpkin  (Anglice:  Lumpkin County) est Georgiae comitatus in Civitatibus Foederatis Americae 21016 incolarum (anno 2000). Comitatus, cuius caput est urbicula Dahlonega, die 3 Decembris 1832 conditus est.
Sulpicia
Sulpicia unica poetria Romana est, cuius carmina tradita sunt. Quae inveniri possunt in tertio libro Corporis Tibulliani (c.13–18): in ea collectione carmina eorum poetarum sunt, qui in circulo Messallae numerabantur. In quarto suo carmine (Tib. 3.16) Sulpicia se filiam Servi (id est, Servius Sulpicius Rufus) esse praedicat, et in secundo (3.14) Messallam propinquum suum vocat. In carminibus amorem suum in iuvenem Cerinthum nomine cantat.
Mulatium
Mulatium  (alia nomina: Munatium ) (Italiane: Mulazzo) est oppidum Italiae et municipium, circiter 2 640 incolarum, in Regione Tuscia, in Provincia Massensi et Carrariensi et in Lunisania, historica ac geographica terra, situm. Incolae Mulatienses vel Munatienses appellantur.
Fractiones
Arpiola, Boceda, Busatica, Campoli, Canossa, Casa di Loia, Castagnetoli, Castevoli, Gavedo, Groppoli, La Pieve, Parana, Pozzo, Talavorno, Terceretoli.
Aemilius Zinsou
Aemilius Zinsou, vulgo plene Émile Derlin Henri Zinsou (natus in Ouidah die 23 Martii 1918; mortuus apud Cotonou die 28 Iulii 2016) fuit medicus et politicus rei publicae Benini. Alumnus fuit Scholae Normalis Gulielmi Ponty et Scholae Medicae Dakar in urbe. Aemilius Zinsou, olim senator Franciae, fuit Dahomeae praeses a die 17 Iulii 1968 usque ad mensem Decembrem insequentis anni.
Sextus Quinctilius Sex.f. Varus
Sextus Quinctilius Sex.f. Varus (quando natus sit, nescimus; mortuus est anno 453 a.C.n.) fuit senator Romanus et vir publicus quinti saeculi a.C.n.
Cursus honorum
Quinctilius una cum Publio Curiatio Fisto Trigemino anno 453 consul rei publicae Romanae electus est. Eodem anno nec bellum nec dicordia ordinum urbem afflixerunt, sed Romae homines multi pestilentia necati sunt. Et Quinctilius morbo ablatus est. In eius locum Spurius Furius Medullinus consul suffectus creatus est.
Government cheese
Government cheese (scilicet "Caseus Rei Publicae") sive Pasteurized Process American Cheese for Use in Domestic Programs (sc. "Casei compositio Americana pasteurizata ad cives alimentandos destinata") est caseorum mixtorum compositio, eis qui alimenta rei publicae mereant offerta a gubernio Civitatum Foederatarum praecipue per annos 1980-1990; hodie etiam talis compositio, sine nomine productoris involuta, offertur et mulieribus infantibusque alimenta merentibus et civibus calamitatum victimis. Haec confectio e caseis Cheddar Americano et Colby aliisque lacticiniis necnon emulsificatoribus et sale (usque ad 2%) componitur ut nutritionem praebeat, ut saporem casei dulcis imitet, ut facilius secetur et calore modico tabesceat.
Sergius Reggiani
Sergius Reggiani (Regii Lepidi die 2 Maii 1922 natus; Lutetiae die 23 Iulii 2004 mortuus) fuit illustris cantor et histrio Francicus oriundus e Italia. Nam Sergii Reggiani familia cum puer erat in Franciam propter fascismum fugerat.
Universitas Californiensis Davisensis
Universitas Californiensis apud Davis (Anglice: University of California, Davis vel UC Davis) est universitas publica in urbe Davis Californiae. Est una e decem collegiis Universitatis Californiensis et primum Fundum Universitatis instituta est.
Historia
Anno 1959 nuntium est scholam septem collegium Universitatis Californiae futuram esse. Hodie UC Davis maximum collegium decem collegiorum est.
Studia
UC Davis est divisa in scholas decem:
Laureatae Scholae
C.F.A. Nuntii et Fama Mundi (Anglice: U.S. News and World Report) anno 2007 dixit UC Davis inter optimas universitates in Civitatibus Foederatis Americae esse.
Societas Vitae
UC Davis in Dave, quae prope Sacramentum (California) est. Discipuli universitatis se appellant Agriculturae (Anglice: Aggies). Multi discipuli ludos corporis faciunt et sodalitates ingrediuntur. Diarium universitatis Californiam Aggie (Anglice: The California Aggie) appellantur. Qui tote ab discipulis fit.
Multis birodis usis ab homines Davis, saepe dicitur Davem capititem birodarum civitatis esse. Tot discipuli universitatis et incolae urbis birodas usant ut substructio birodis exsistat in terra universitatis et in Dave.
Aloysius Alzheimer
Aloysius Alzheimer (natus in Marktbreit die 14 Iunii 1864; mortuus Vratislaviae die 19 Decembris 1915) fuit medicus et mentis studiosus Germanicus, qui morbum Alzheimerianum, speciem dementiae quae nomen eius fert, primum descripsit.
Casimirus Funk
Casimirus Funk (natus Kazimierz Funk Varsoviae 23 Februarii 1884; mortuus Albaniae die 19 Novembris 1967, Anglice Casimir Funk appellatus) fuit biochemicus Polonus, qui habetur inter primos qui notionem vitaminorum excogitaverunt. Ipse nomen Anglicum vitamines primus anno 1912 dedit.
Filius dermatologi, in urbe nativa educatus est, sed annum aetatis quindecimum agens de pathologia et physiologia inquirere incepit. Helvetiam anno fere 1900 petens, primum Genavae iuxta scholae Genevensis professorem, deinde tres annos in universitate Bernensi studuit, Stanislai Kostanecki discipulus. Ibi anno 1904 doctoratum accepit. Statim Lutetiam profectus apud Institutum Pasteuranum iuxta Gabrielem Bertrand laborare coepit, sed post duos annos Berolinum migravit ubi cum Aemilio Fischer et Aemilio Abderhalden analyses aminoacidorum perfecit. Londinii in ab anno 1910 causam curamque beriberi in hominibus et morbi persimilis polyneuritidis in columbis investigabat: e quo opere vitamina reperire coepit primusque Anglice vitamine -s nominavit. Quas excogitationes Theodisce plenius anno 1914 divulgaverit.
Thomas Finkius
Thomas Finkius (natus in Flensburg die 6 Ianuarii 1561 – mortuus est die 24 Aprilis 1656 Hafniae) fuit mathematicus et medicus Germanicus qui professor Universitatis Hafniensis fuit et de functionibus trigonometricis et philosophia mathematicae studuit.
Os frontale
Os frontale  est os in anteriore cranii parte situm quod ex perpendiculari squama frontali et ex horizontali parte orbitali constat. Ossa frontalia sutura frontali conligata sunt.
Taliaferro (comitatus)
Taliaferro  (Anglice:  Taliaferro County) est Georgiae comitatus in Civitatibus Foederatis Americae 2077 incolarum (anno 2000). Comitatus, cuius caput est vicus Crawfordville, die 24 Decembris 1825 conditus est.
The Simpsons
thumb|[Stella Simpsoniana in [[Hollywood Walk of Fame Angelopoli proposita.]]
Sicani montes
Montes Sicani (Italiane: Monti Sicani) sunt montes Siciliae mediae, infra provincias Agrigenti et Panormi.
The Simpsons
The Simpsons est comica series animata Americana, quae satirice non solum Americanorum sed etiam aliorum populorum mores exponit, quamquam minus ferociter quam South Park. Quae series televisifica inde ab exeuntibus annis 1980 a Matthaeo Groening, Iacobo L. Brooks et Samuele Simon creata est. Personas principales vocibus suis sustinent Daniel Castellaneta, Iulia Kavner, Nancy Cartwright, Yeardley Smith, Hank Azaria, Harrius Shearer.
Augustus John
Augustus John, matus Augustus Edwin (natus in oppido Tenby Penbrochiensis comitatus die 4 Ianuarii 1878; mortuus in Fordingbridge Hantoniensis comitatus die 31 Octobris 1961), fuit pictor Britannicus.
The Simpsons
Principales
In episodiis huius seriei primas partes agit Americana familia ipsa Simpsonia mediocris quinque capitum quae oppidum Campifontem (Anglice: Springfield) habitant:
Ancon (architectura)
Ancōn (-ōnis, acc.-ōna, f.; < Gr. ) est fulcrum in pariete fixum, quo quaelibet proiectura aedificii sustinetur. Anconibus fulciuntur varia proiecta aedificii velut corona, cymatium, maenianum.
Baiazethes I (sultanus Ottomanicus)
Baiazethes I sive Baiazetes I (Turcice: Bāyezīd I; natus 1360; mortuus die 8./9. Martii 1403 in Akşehir) fuit 1389 - 1402 sultanus Imperii Ottomanici. De celeritate bellorum suorum etiam Bayezid Yıldırım (Baiazethes fulmen) vocatus est.
Baiazethes I fuit sultanus magnus eventu: Imperium ad 690.000 km² extendit, quod erat ad id temporis maxima amplitudo. Civitatibus Genuae Ragusaeque privilegia mercatoria dando res oeconomicas imperii aperuit simulque adiuvit. Multa aedificia, ut puta portum Callipoleos vel meschitam magnam urbis Prusae aedificari iussit. Princeps rector Ottomanicus a Chalipha, qui tum Cairi sedebat, sultanus nominatus eoque summus vindex religionis Islamicae factus est.
Anno 1402 acie cum Tamerlane conflixit. Apud Ancyram die 20 Iulii 1402 exercitus 70 000 militum Baiazethe duce viribus Tamerlani numero longe superantibus (160 000 militum) succubuit. Sultanus captus nonnullis mensibus post in urbe Akşehir mortuus est. Filii eius auctoritatem Tamerlani agnoverunt atque Imperium Ottomanicum inter se diviserunt.
Ferrivia elevata
Ferrivia elevata nonnullae civitates utuntur ut rapidum transitum inter urbis partes efficiant. Ferriviae metropolitanae vel subterraneae vel elevatae esse possunt.
Ferrivia metropolitana
Ferrivia metropolitana est in multis urbibus et ibi rapido inter urbis partium transitui dedicata. Saepe magnis partibus ferrivia subterranea est, sed etiam super terram elevatae viae sunt. A ferriviis stratariis eo distingui possunt, quod hamaxostichi propriis viis vehunt.
Unificatio Italiae
Unificatio Italiae saeculo XIX incepta et maxima parte perfecta est. Hoc aevum Italiane dicitur Risorgimento (Latine dicitur "vindicatio").
Gwinnett (comitatus)
Gwinnett  (Anglice:  Gwinnett County) est Georgiae comitatus in Civitatibus Foederatis Americae 805 321 incolarum (anno 2010). Comitatus, cuius caput est urbs Lawrenceville, die 15 Decembris 1818 conditus est.
Alexander Verri
Curiositas
Putatur praeclarum scriptorem Alexandrum Manzoni filium non patris officialis Petri Manzoni sed Ioannis Verri, fratris Alexandri Verri, fuisse. Primum operas Shakesperii in Italice interpretavit.
Os occipitale
Os occipitale sive os occipitis est os, quod in calva est. Os hoc in partes tres divisum est:
Anatomia macroscopica
Facie externa plures musculi adhaerent.
Musculi ossi occipitali connecti
Musculi, qui faciei externae adhaerent:
Bisbona
Bisbona (IPA:, Italiane: Bivona) est Urbs Italiae et municipium, circiter 3 983 incolarum , in regione Sicilia et in Consortio Libero Municipali Agrigentino. Cuius incolae Bisbonenses appellantur.
Bisbona, urbs Montibus Sicanis circumdata, ab Agrigento circiter 60 chiliometra et 90 fere chiliometra a Panormo, capite Siciliae, abest. Praesertim saeculis 15 et 16 una ex maioribus Siciliae civitatibus feudalibus fuit, prima cui Carolus V ducatus dignitatem tribuit (anno 1554, cum et "civitas" ab imperatore creata est). Constat Sanctae Rosaliae antiquissimus cultus Bisbonae fuisse. Hodie praeclara est in cultura malorum Persicorum et, in locis vicinis, in multarum scholarum frequentia, ad quas proximorum communium iuvenes affluunt.
Geographia physica
Bisbona sub montibus Sicanis iacet, in interiore provincia Agrigentina, proxima provinciae Panormitanae. Altitudo urbis 503 supra mare est: immo vero ad hanc altitudinem antiqua domus communalis posita est (hodiernum Forum Ioannes Cinà); namque civitas a 420 supra mare (in inferiore parte) ad circiter 600 supra mare (apud antiquum nosocomium) patescit. Alba flumen, sub terra positum, urbem interfluit; confluit in Magazzolo flumine, quod sub Bisbona fluit. Haud procul a civitate Moles Castrum (Italiane: Diga Castello) est, cuius aque hortulos Bisbonae Persicarum malorum medicasque Riberae arbores irrigant. Ecce Bisbonae descriptio in epistula a societati Iesu ascripto Domenech ad Ignatium de Loyola anno 1553 missa:
Territorium
Bisbonae territorium in Montium Sicanorum inferiore montano tractu ac trullei fluminis Magazzoli hydrographici mediae vallis tractu situm est. Urbis area circiter 89 km² est, geomorphologice adfatim dissimilis. Etenim tres (quartae) territori partes submontanae vel tumulosae, ceterae praecipue montanae sunt. Altitudo media fere 1.000-1.100 metrorum est: minima (64 m.) in meridiana zona, apud Riberae ac Cianciani territoria; maxima (1.436 m), in summo Rosarum monte, apud Palatii Hadriani territorium (in provincia Panormitana).
De nominis origine
Nomen Bisbonae haud dubie Arabicum non est; id primum in documento anno 1171 scripto inventum est, sed usque ad saeculum sextum decimum ineuntem usitatum nomen erat Bibona. Nomen Bisbonae fortasse primum adhibitum est a Friderico III, in quadam littera ad Ioannem Claramontem missa. In alia littera scriptum est "Bisbona quoque vulgo Bivona dicitur": id docta refectio nominis sit; anno 1557 dictum est hanc terram "Bivona" appellatam esse, quasi Bisbona, id est Bis-bona: bonam esse aeris perfectionis gratia multarumque salutiferarum aquarum et fructiferarum arborum copiae gratia, bonissimum locum ac amoenissimum esse. Est et Vivona, quod hodie in Bisbonense sermone adhibetur. Nomen Bivonae oritur ab Hipponio, quod probabiliter est nomen civitatis saeculis ante Christum natum, aut ab Ippana, civitate Graeca apud hodiernum Peritium. Ecce probabilis mutatio in saeculis: Hipponium > Ippona > Ippana > Vibo(na) > Bibona > Bisbona > Bivona.
Ab origine ad extremum XIII saeculum
Reperta antiquitatis confirmaverunt presentiam hominum in Bisbonae regione ab aenea aetate. Traditum est civitatem a Gelone Syracusarum tyranno conditam esse (Bisbonae probabile antiquum nomen Hipponium fuit); alii aequant eam cum Hippana, civitate Graeca quae apud hodiernum Peritium est, alii hanc opinionem negant. Primum publicum documentum de Bisbona ortum est a 1160, Ruggeri II Guillermorumque temporibus. Paucis annis Bisbona, a pago Arabico, una ex maiorum civitatum Siciliae Occidentis facta est.
A XIV ad XVIII saeculum
In extremo XII saeculo Bisbona Regum (Italice Signoria) facta est. In 1359 populata est a Regis copiis, Francisco Ventimilia duce, qui Castrum in custodiam Corradi Doriae commisit. Bisbonae maximum incrementum fuit sub Claramontano dominio (1363-1392) et sub Lunae familiae dominio. Saeculum aureum Bisbonae fuit XVI saeculum: in 1554 Carolus V Bisbonam Ducatum fecit et Petrus Luna primus Siculus nobilis fuit cui maxima feudalis huius aetatis dignitas data est. In posteris saeculis Bisbona primum sub Moncada familia fuit, dein sub Hispaniae nobilibus familis quae, cum civitatis negotia non curarent, Bisbonae hebetationis causa fuerunt.
A XIX saeculo usque ad hoc tempus
In 1812 in Sicilia ius feudale deletum est; id efficit ut Bisbona renasceretur, maxime oeconomice: namque civitas designata est caput unius ex 23 provinciarum (Italice Distretti) in quibus Sicilia divisa est.
Signa
Ecce descriptio Insigne Generis Bisbonae: "Insigne (Italice Scudo) quod intus habet duo iuncti rami quercus oleaeque et insigne generis (Italice Stemma) transcensum a corona, quod superne semilunam senescentem, infra cancrum describit". Semiluna significat De Luna nobilem familiam Aragonensem, quae est primi Ducati familia (quae Bisbonae maximam magnificentiam dedit); cancer autem significat Agrigenti civitatem, quae est Caput Provinciae: animal signum urbis est, et in monetis etiam antiquae Akragas urbis (Graece Ἀκράγας) descriptum erat. Vexillum Bisbonae describit Insigne Generis (cui sublitus est color caeruleus) ornatum decoribus floralibus. Vexillum commitandum est praefecto urbis aut delegato assessori.
Grady (comitatus Georgiae)
Grady  (Anglice:  Grady County) est Georgiae comitatus in Civitatibus Foederatis Americae 23.659 incolarum (anno 2000). Comitatus, cuius caput est urbs Cairus, die 17 Augusti 1905 conditus est.
Iosephus Parini
Iosephus Parini (Boxisii die 23 Maii 1729 natus; Mediolani die 15 Augusti 1799 mortuus) fuit abbas, scriptor, et poeta Italicus.
Bisbona
Arabicae aedes sacrae et synagogae
Probabiles primi Bisbonae incolae Islamicam religionem colebant: fortasse haec congregatio suam aedem sacram habebat, id est moschea (Arabica aedes sacra). Documentis absentibus, aedificii locum scitum non est. Bisbonae etiam incolae Iudaei erant: illi in media civitate habitabant, id est Sancti Dominici convento proxima in hodierna area. Probabiliter hic et meschita (id est synagoga) et aliae aedes sacrae erant.
Fontes
In Bisbonae territorio plurimae fontes sunt. Primae publicae fontes in 1887 aedificatae sunt, aliae in 1894. Hodie Bisbonae circiter viginti fontes sunt; ecce principales:
Aedificia militaria
Principalia Bisbonae aedificia militaria sunt:
Via atque plateae
Principalia Bisbonae viae atque fora sunt:
Xanèe
Xanèa (aut hanìa, hanèia, khanèa) antiquus Arabici nominis arcus est.
Loci archaeologici
In Bisbonensi territorio loci archaeologici qui proprio nomine appellentur non sunt; Bisbonae tamen plurima reperta et inventa sunt, quae in hoc loco humanam praesentiam ab aenea aetate confirmaverunt.
Lingua et dialectos
Dialectos Bisbonensis, cum lingua Italiana Bisbonae locuta, ad genus linguae Siculae quae in media ac occidente insula loquitur pertinet. Nam aliae proprietates eam occidentis linguae Siculae similem faciunt, aliae Haennae dialecto.
Bibliothecae
Bibliotheca Communalis homini Bisbonae litterato Romano Cammaratae dicata est. Sedem interim tenet apud Palatium Municipale, quod societati Iesu ascriptorum collegium fuit. Facultatem circiter 9.000 librorum ac alius materiei habet.
Scholae
Primum congregatio Iudaica, deinde societas Iesu Bisbonae progressum culturalem e saeculo 16 providerunt. In 1767 societati Iesu ascripti a Sicilia expulsi sunt et schola, post paucos annos, a Burboniis administrata est, qui scholarum institutionem in monasteriis decreverunt : Bisbonae erant quattuor monasteria. Sabaudiae domus regnatricis regibus, Bisbonae, Iosephi Garibaldi iussu, gymnasium institutum est (1860) : tamen in 1863 (in Februarii mense) apertum est.
In fascistica aetate gymnasium ab instituto technico Francisco Crispi dicato substitutum est, cuius discipuli et linguae Latinae studebant. Lyceum Classicum in 1948 apertum est, ex Bisbonensis advocati Edmundi Trizzino voluntate, qui ministri Guidonis Gonellae et Brixiae advocati Ludovici Montini, cui frater erat papa Paulus VI, opera usus est. Bisbonae Civicum Lyceum Gymnasium die 18 Martii 1953 autonomiam obtinuit ; in extremis annis 1970 Institutum Technicum Commerciale apertum est (ITCG) ; in annis 1990 novas studiorum lycei rationes apertae sunt.
Musea
Bisbonae casa-museo Carmelo Cammarata (domus-museum "Carmelus Cammarata") est, quod opera ex alabastrite, arenaria lignoque a statuarum Bisbonae artifice Carmelo Cammarata (1924-1999) secundum Siculam statuariam artem facta continet. Iuxta museum, quod fictoris officina antiqua est, eodem nomine institutum (Carmeli Cammaratae operibus auctoritatem attribuens) positum est.
Media vulgatoria
Hoc tempore Bisbona radiophonicas stationes non habet, quoniam Bisbonensis sola statio, cui nomen erat Radio Bivona (Radio Bisbona), iam dudum inactuosa est. Bisbonae praeterea aedes librariae Cammarata editore sunt, a 2001 operosae, quae narrationis ac multimedialitatis librorum editiones curant.
Theatrum
In 1996 Bisbonae ludorum scaenicorum certamen positum est, cui nomen est "Civitas Bisbonae" (Italice: Città di Bivona); certamen a societatis Siciliae theatralibus una petitum est. In 1980 annis Bisbonae theatralis societas condita est, cui nomen fuit italice Associazione culturale amici dello spettacolo sive ARCAS; a 2003 Associazione culturale Boccascena (id est Societas culturalis "Boccascena") appellatur ; aliquot canticas fabulas in paucis annis egit.
Caesar Sermenghi (1918-1997), Paulus Trizzino (1897-1955) (qui fabulam Il calvario di Pinocchio in 1926 Romae egit) et Ioseph Scilì Bellomo (1951) Bisbonenses ludorum scaenicorum auctores sunt.
Musica
In 2006 primum hominum symphoniacorum regionis certamen "Civitas Bisbonae" (Italice Città di Bivona) indictum est, Siculis tantum contendentibus.
Duo sunt Bisbonae greges symphoniaci: "Civitas Bisbonae" ac "Ioachinus Rossini". Scholae mediae tibicinum polyphonus grex regionis certamen Myrti (in provincia Messanae) in 2002 et 2005 vicit et ad certamina nationalia Cosentiae (1998) et Ruborum (2004) adfuit.
Res coquinaria
Bisbona in antiquo qui ad rem coquinariam pertinet more floret. Caelum mite penetrabilesque agri causae sunt culturae mali Persici, quod et Montagnola ("Monticula") vocatur, quoniam in collina montanaque regione producitur.
Propria Bisbonae alimenta cum malis Persicis coquitur : torta, biscoctae, cuppedia. Alia alimenta non nulla pastae ac dulcium genera sunt.
Agricultura
Bisbonae malum Persicum albae duraeque pulpae est, et simul lanuginosum, cum roseis venis. Sapor iucundus est, singularis odor. Fructus ab extremo Iunii mense ad Septembris mensem provectum maturescit. Secundum maturitatis tempora, quattuor sunt genera malorum Persicorum: Primizia sive Murtiddara (primitiae), Bianca (albus fructus), Agostina (Augustina) et Settembrina (Septembris fructus).
Urbis administratio
Praesens magister civium est Ioannes Panepinto, socius Factionis Democraticae (a 2007).
Pediludium
Societas Bisbonensis unica in quadam athletica foederatione Italica inscripta A.S.D. Virtus Bivona est. Haec pediludii societas in 2008/2009 tertiae categoriae ligam competivit, sed in certamine ex ultimorum a Sancto Angelo Licatae victa est. Usque ad annum 2005/2006 societati nomen erat A.S. Bivona 98, postea nomen in hodiernum mutatum est, quod iam in praeterito tempore usum est, non solum in tertiae categoriae liga.
Hieroglyphica Aegyptia
Hieroglyphica Aegyptia (fontibus antiquis litterae vel notae hieroglyphicae) sunt antiqua signa veterrimi modi quo Lingua Aegyptia scripta est, annis 3200 a.C.n.–400 p.C.n. adhibita.
Sunt tres modi utendi ubi signum singulum potest significare:
Primo 700 signis, postea tempore Graeco-Romano circiter 7000 signis, hieroglypica formant peramplum modum scribendi.
De nomine
Nomen hieroglyphicorum provenit ex verbis Graecis τὰ ἱερογλυφικὰ γράμματα, quae significant: sanctae (ἱερός) caelatae (γλύφω) litterae (γράμματα).
Hieroglyphica interpretata
Anno 396 p.C.n. ultima inscriptione facta, scientia hieroglyphicorum periit. Saeculo exeunte quinto Horapollo in suo opere Hieroglyphica obtulit interpretationem falsam, sed fortasse cum parte vera. Saeculo nono et decimo Arabes in Egypto quaesiverunt signa aperire. Iohannes Goropius Becanus et Athanasius Kircherus studuerunt hieroglyphicis. Tabula Rosettae inventa, Francogallus Ioannes Franciscus Champollion arcanam Aegyptiam scripturam primus aperuit anno 1822.
Ductus scribendi
Primo hieroglyphica scripta sunt in columnis a summo ad imum et a sinistra ad dexteram, sed ductus variare potest. Non est difficile statuere ductum verum, nam homines picti animaliaque inspiciunt initium versus.
Vis hieroglyphicorum
Sunt tres modi utendi (vide supra):
Phonogrammata
Phonogrammata sunt signa quae sonos describunt, sicut abecedarium. Solum consonantes scribuntur, sicut scriptura Arabica.